section_heading: Preuzimanje vlasti
paragraph_text: Tijekom pregovora 31. listopada 1918. s austrijskim vlastima u Beču, grupacije Ukrajinske vojske preuzele su vlast u Ljvivu. Sljedeći dan Ukrajinsko nacionalno vijeće proglasilo je nezavisnu ukrajinsku državu, koja je nakon toga službeno nazvana Zapadnoukrajinska Narodna Republika. Mlada ukrajinska republika odmah se u startu suočila s otporom reformirane države Poljske. Poljaci su pretndirali zauzeti cijelu regiju Haličinu, uključujući i njezine istočne dijelove na kojima su živjeli Ukrajinci, ali i Poljaci kada je riječ o većim gradovima. Početkom studenog započeli su ulični prosvjedi i borbe u gradu Ljvivu, a 22. studenog 1918. Poljaci su nasilno počeli protjerivati sve Ukrajince iz većih gradova. Uslijedio je Ukrajinsko-poljski rat, kojim su Poljaci željeli spriječiti formiranje i razvijanje ukrajinske države.